b'\n_START_ARTICLE_\nVasilij Vasiljevi\xc4\x8d Orlov-Denisov\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de, Vasilij Petrovi\xc4\x8d Orlov, je bil ataman donskih Kozakov. _NEWLINE_Zahvaljujo\xc4\x8d zaslugam svojega starega o\xc4\x8deta grofa Denisovega je 26. aprila 1801 prejel dovoljenje, da doda \xc4\x8dastni priimek; tako se je preimenoval v Orlov-Denisov._NEWLINE_4. januarja 1789 je pri\xc4\x8del z voja\xc5\xa1ko kariero pri kozakih; \xc5\xbee 4. oktobra istega leta je prejel \xc4\x8din sotnika. 3. julija 1799 je bil povi\xc5\xa1an v polkovnika. _NEWLINE_Leta 1807 je sodeloval v svoji prvi bitki in sicer proti Francozom. 12. decembra istega leta je bil povi\xc5\xa1an v generalmajorja in naslednje leto je postal poveljnik koza\xc5\xa1kega polka, s katerim se je udele\xc5\xbeil rusko-\xc5\xa1vedske vojne 1808-09. _NEWLINE_31. januarja 1811 je bil povi\xc5\xa1an v generaladjutanta. Med patriotsko vojno leta 1812 se je izkazal, tako da je bil 15. septembra 1813 povi\xc5\xa1an v generalporo\xc4\x8dnika. _NEWLINE_Leta 1824 je bil imenovan za poveljnika 5. rezervnega konjeni\xc5\xa1kega korpusa; 22. avgusta 1826 je bil povi\xc5\xa1an v generala konjenice. Leta 1827 je zapustil voja\xc5\xa1ko slu\xc5\xbebo, a je ob pri\xc4\x8detku vojne s Tur\xc4\x8dijo ponovno se aktiviral ter bil dodeljen general\xc5\xa1tabu carja.'